Mès encara qu’ath finau dera batalha toti sentien er orror de çò qu’auien hèt, encara que les shautaue méter punt e finau a tot, ua fòrça incomprensibla e misteriosa seguie dirigint es sòns actes; es artilhèrs, caperadi de sudor, de povàs e de sang, redusidi ara tresau part, trincadi e des.hèti peth cansament, seguien apressant es cargues, afustant e alugant es mèches; e es projectils, damb era madeisha rapiditat e crudeutat, volauen d’un costat en aute, esbauçant es còssi umans.